पाएं अपने शहर की ताज़ा ख़बरें और फ्री ई-पेपरडाउनलोड करें
जिला कलेक्टर राजेन्द्र किशन एवं पुलिस अधीक्षक सुधीर चौधरी ने बुधवार को बहरावण्ड़ा खुर्द, बालेर, खण्डार में चिकित्सा संस्थानों, बाजारों का निरीक्षण कर रेड अलर्ट महामारी जनअनुशासन पखवाड़े की गाइडलाइन की पालना का निरीक्षण किया।
बहरावंडा खुर्द चौकी पर जांची वाहनों की आवाजाही
कलेक्टर राजेन्द्र किशन एवं पुलिस अधीक्षक सुधीर चौधरी ने दोपहर एक बजे बहरावंडा खुर्द चौकी के सामने वाहनों की आवाजाही जांची। उन्होंने गैर अनुमत वाहनों की आवाजाही पर पुलिस थानाधिकारी पर नाराजगी जताते हुए इन्हें रोकने के निर्देश दिए।
कलेक्टर एवं पुलिस अधीक्षक ने गैर अनुमत तीन वाहनों को सीज भी करवाया। उन्होंने पुलिस थानाधिकारी को सख्त निर्देश दिए कि मध्यप्रदेश से आने वाले किसी भी यात्री का आरटीपीसीआर टेस्ट नेगेटिव नहीं होने पर राज्य की सीमा में प्रवेश होने नही दिया जाये। वहीं चेकपोस्ट पर ही गैर अनुमत वाहनों को जांच कर उन्हें जिले में नहीं आने देने के निर्देश दिए। कलेक्टर ने बहरावंडा खुर्द के बाजारों का निरीक्षण किया तथा लोगों को सख्ती से गाइडलाइन की पालना के संबंध में निर्देश दिए।
मध्यप्रदेश के मरीजों का वर्चुअल उपचार करें चिकित्सक
जिला कलेक्टर एवं पुलिस अधीक्षक को जांच के दौरान देखने में आया कि मध्य प्रदेश के श्योपुर एवं आसपास के क्षेत्र से अनेक लोग उपचार के लिए सवाई माधोपुर या जिले के चिकित्सकों के पास आते है। उनके पास आरटीपीसीआर नेगेटिव रिपोर्ट नहीं होती है एवं गाइड लाइन का उल्लंघन करते है।
चेकपोस्ट पर जब इनकी गाडी को सीज किया जाता है तो इनको काफी कठिनाई होती है। ऐसे में कलेक्टर ने राजकीय एवं निजी चिकित्सकों को निर्देशित किया कि मध्यप्रदेश के मरीजों को व्यक्तिगत ना बुलाकर उनका उपचार एवं चिकित्सकीय सलाह वर्चुअल तरीके से या वीडियोकॉल के माध्यम से या दूरभाष से देकर उपचार करें जिससे जिले में दूसरे प्रदेश के लोगों के आने से संक्रमण के प्रसार की संभावना को रोका जा सके। सीएमएचओ ने सभी चिकित्सकों को इसकी पालना के निर्देश दिए। इस बाबत् उन्होंने खण्डार थाना प्रभारी को सतत् निगरानी करने के निर्देश दिए।
बाजारों का निरीक्षण कर जांची गाइडलाइन की पालना
जिला कलेक्टर एवं एसपी ने बाजारों के निरीक्षण के दौरान खण्डार, बहरावण्ड़ा कलां, बहरावण्ड़ा खुर्द और बालेर में गाइड लाइन की पालना को जांचा। उन्होंने कहा कि कोरोना की स्थिति विस्फोटक रूप ले चुकी है। फिर भी कुछ लोग स्वयं और दूसरों की जान जोखिम में डालकर बेवजह सड़कों पर घूम रहे हैं। ऐसे लोगों को तत्काल क्वारंटाईन किया जाये। उन्होंने कहा कि संक्रमण की चेन को तोडने के लिए गाइड लाइन की पालना कडाई से करवाई जाए तथा उल्लंघन करने वालों के साथ सख्ती की जाए।
कलेक्टर ने निर्देश दिए कि सभी पॉजिटिव मरीजों का ग्राम स्तरीय सतर्कता समिति द्वारा दिन में दो बार फीडबैक लिया जाये, चिकित्सकों द्वारा उन्हें चिकित्सा किट प्रदान किया जाये। कलेक्टर एवं पुलिस अधीक्षक के साथ उपखंड अधिकारी खंडार मनोज कुमार, पुलिस उपाधीक्षक राकेश राजोरा, पुलिस थानाधिकारी खंडार भी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn